GiliGold/VAD_KnessetCorpus huggingface dataset:
נסים דהן: הויכוח הוא ויכוח מקצועי.
נסים דהן: כמה שאני אסביר, זה לא יסדר את האוזן כמו דבריהם של רואי החשבון.
נסים דהן: לכן, אני מציע שנקיים עוד ישיבה ונזמין לפה נציג של לשכת רואי החשבון.
נסים דהן: אני לא רוצה שזה יהיה ויכוח פוליטי בין חבר כנסת לאיש מקצוע.
רוני בר-און: אני רואה את הדברים אחרת.
רוני בר-און: ועדת הכנסת לא תיכנס לרזולוציה של דיון, שהוועדה הספציפית היא זו שצריכה לדון בה.
רוני בר-און: חזקה על חברי הכנסת שבאים ובוודאי אלה שטוענים לנושא חדש או אלה שמתנגדים לכך שזה יוכר כנושא חדש, אתה ויו"ר ועדת הכספים או היועצת המשפטית של ועדת הכספים שמביאה את עמדת יו"ר ועדת הכספים, ללמד את ועדת הכנסת איפה שורש המחלוקת, לאחר ששמעתם את הגורמים המקצועיים.
שגית אפיק: אני סבורה שלא מדובר בנושא חדש.
רוני בר-און: את יכולה לומר לנו מהי התוספת שעליה אנחנו מתעמתים ושואלים, האם היא חדשה או לא.
שגית אפיק: צודק חה"כ נסים דהן, כי במהלך הדיונים בוועדת הכספים נדונו בתיקונים רבים, בחלקם החמרות ובחלקם הקלות או סגירת פרצות שהתגלעו בחוק מאז שתוקן לאחרונה במסגרת ועדת רבינוביץ.
שגית אפיק: במסגרת הזו גם היה דיון בנוגע לפירוק איגודי מקרקעין והמס שיש לשלם בשל כך.
שגית אפיק: הנושא של פירוק איגודי מקרקעין עצמו קיים בנוסח הכחול, גם אם לא בנוסח המופיע לפנינו, הנוסח המתוקן שהובא על ידי האוצר לאחר שנעשו ניסיונות להגיע להסכמות עם לשכת רואי החשבון ולשכת עורכי הדין.
רוני בר-און: האם עניין פירוק איגודי המקרקעין היה בנוסח שעבר את הקריאה הראשונה?
שגית אפיק: כן, הסוגיה הכללית.
נסים דהן: התיקון הוא תיקון חדש לגמרי שלא דובר עליו אפילו.
נסים דהן: שגית אפיק: במהלך הדיונים בוועדת הכספים בוצעו תיקונים נוספים לנוסח הכחול, הן לעניין הקלות במיסוי והן לעניין החמרות.
נסים דהן: אחד התיקונים שהוצע בפני הוועדה, היה התיקון הזה בנוגע לפירוק איגודי מקרקעין.
נסים דהן: אכן היתה מחלקת בוועדה לגבי התיקון הזה והיה חילוקי דעות מצד נציגי הציבור, לשכת רואי החשבון ולשכת עורכי הדין.
נסים דהן: לכן, נשלחו נציגי הממשלה לנסות ולהגיע לנוסח מוסכם עם הנציגים, וחזרו עם הנוסח הזה.
נסים דהן: למעשה, ועדת הכספים לא הצליחה לדון בנוסח שמופיע בפניכם, כיוון שברגע שהגיע הנוסח נטענה טענת נושא חדש.
רוני בר-און: מהי עמדת האוצר?
אוסקר אבו-מאזן: הנושא של פירוק איגודי מקרקעין היה בהצעת החוק הבסיסית, והוא נמצא בהצעה החדשה.
אוסקר אבו-מאזן: הבעיה המרכזית היא, שהיום כל חברה שמחלקת דיבידנד, בעלי המניות חייבים ב-25%.
אוסקר אבו-מאזן: בעקבות הרפורמה במיסוי מקרקעין, ראינו כי איגוד מקרקעין מחלק דיבידנד פטרו ממס.
אוסקר אבו-מאזן: את זה רצינו לסגור.
אוסקר אבו-מאזן: כאשר סגרנו את הפרצה הזו בהצעה הראשונית, יצא כי הנישום צריך לשלם את המס עוד לפני שהוא ממיר את הדיבידנד שקיבל כמקרקעין, באמצעות מזומנים.
אוסקר אבו-מאזן: לשכת רואי החשבון באה ושאלה, מאיפה הנישום יביא את הכסף?
אוסקר אבו-מאזן: בהצעה החדשה דחינו את קבלת המס בגין אותו דיבידנד, לשלב מכירת המקרקעין.
רוני בר-און: שינוי עמדה תוך כדי תהליך של חקיקה, הוא לא נושא חדש.
רוני בר-און: האם מישהו מחברי הכנסת רוצה להתבטא?
רוני בר-און: מי בעד להכיר בנושא הזה כנושא חדש?
רוני בר-און: ה צ ב ע ה בעד- 5 נגד- 6 נמנע- 1 ברוב של 6 כנגד 5, אנחנו לא רואים בזה נושא חדש, והמשך תהליך החקיקה יכול להתבצע כלשונו וככתבו בוועדת הכספים.
רוני בר-און: הקמת ועדה משותפת של ועדת החוק, חוק ומשפט וועדת הכספים על פי סעיף 5 לתיקון פקודת המיסים (גביה) (מ' 5), התשס"ד-2004.
רוני בר-און: מדובר על קביעה כי גובה הסכומים המרביים לחיוב עבור הליכי גבייה מנהליים שננקטים כנגד סרבני מס, כמשמעם בפקודת המסים (גביה).
רוני בר-און: תפקיד הוועדה היא להציע את הסכומים, כדי ששר האוצר יוכל לאשר אותם.
רוני בר-און: הפנייה של שר האוצר היתה כבר בנובמבר.
רוני בר-און: למה זה לא הגיע אלינו?
רוני בר-און: חה"כ סער, האם אתה לוקח על עצמך להסדיר את הנושא הזה עד לתחילת שבוע הבא?
רוני בר-און: יו"ר הקואליציה יביא הצעה לוועדה בתיאום עם יושבי ראש הוועדות הרלוונטיות, ויביא הרכב של ועדה, לרבות עניין היו"ר, כבר בתחילת שבוע הבא.
רוני בר-און: בקשת רביזיה על קביעת ועדת הכנסת להעביר את הצעת חוק הביטוח הלאומי (נוסח משולב) (תיקון- מענק אישפוז ליולדות וילוד פג) התשס"ד-2004, של חה"כ חיים אורון וקבוצת חברי כנסת (פ/2653), לוועדת העבודה, הרווחה והבריאות.
רוני בר-און: החלטנו בעבר להעביר את ההצעה הזו לוועדת העבודה, הרווחה והבריאות, ואני הוא זה שהתרעתי על רביזיה וביקשתי את הצעד הזה כדי לא לאחר את המועד.
רוני בר-און: מישהו אמר לי שהיתה בעיה להעביר את זה לוועדת כספים.
רוני בר-און: אני רוצה להבין, למה אני צודק בבקשה שלי לרביזיה ולמה זה צריך לעבור לוועדת הכספים.
זהבה גלאון: אתה לא צודק.
רוני בר-און: כיוון שאני מודה שזו היתה בקשה טכנית לרביזיה, אנחנו נשמע שתי דעות.
גדעון סער: חה"כ אורון הוא פרלמנטר מצוין.
גדעון סער: בשעה שהקואליציה מנתה 40 חברים, עלה בידו להעביר את הצעת החוק הזו בקריאה טרומית.
גדעון סער: היו שני חוקים שעסקו בנושא של פגים.
גדעון סער: היה חוק אחד של חה"כ גלאון וחה"כ יהלום, שגם הוא עבר בניגוד לעמדת הממשלה.
גדעון סער: אנחנו קיימנו הידברות בנוגע לעלויות הכרוכות בכל אחת מהצעות החוק האלה, כאשר השתכנענו שהצעת החוק של חה"כ יהלום וגלאון אינה מופרזת מבחינת העלויות שלה, הסכמנו להשאירה בוועדת העבודה והרווחה.
גדעון סער: במקרה של הצעת החוק השנייה, מדובר בעלויות מאוד גבוהות שמהוות חריגה קשה מהמסגרת התקציבית.
גדעון סער: לכן, אני מציע לקבל את הרביזיה ולהעביר את הצעת החוק לוועדת הכספים.
חיים אורון: ההנמקות של גדעון הן מאוד נכונות, בעיקר לגבי חה"כ המציע בפרלמנט, אבל הן לא שייכות לעניין.
חיים אורון: המגבלה של 50 חברי כנסת קיימת בכל הוועדות ובמליאה.
חיים אורון: המקום הטבעי לחוקים שקשורים בביטוח לאומי, הוא ועדת העבודה והרווחה.
חיים אורון: אנחנו לא נמצאים בדיונים על חוק ההסדרים.
חיים אורון: זה נושא שהעיתונות מדברת בו מהבוקר ועד הערב.
חיים אורון: הנושא הוא, המצב הנוראי של הפגיות ותמותת פגים.
רוני בר-און: הנושא הוא כסף.
חיים אורון: הפתרון היחידי על דעת כולם, כולל ועדה מקצועית של משרד הבריאות, זה שינוי המודל שעל פיו ממנים את הפגים על ידי הביטוח הלאומי.
רוני בר-און: מדובר בכסף ולא באופי הטיפול.
חיים אורון: ועדת העבודה והרווחה דנה בהרבה מאוד נושאים שקשורים לביטוח הלאומי, שקשורים לכסף.
חיים אורון: אני רוצה לדעת מהי דעתה של ארבל.
חיים אורון: הבנתי את התשובה גם מבלי שהיא תענה לי.
רוני בר-און: אנחנו נצביע על הרביזיה.
רוני בר-און: ה צ ב ע ה בעד- 6 נגד- 4 נמנעים- אין אנחנו מקיימים רביזיה.
רוני בר-און: מי בעד העברת הנושא מוועדת העבודה והרווחה לוועדת הכספים?
רוני בר-און: ה צ ב ע ה בעד- 7 נגד- 3 נמנעים- אין
חיים אורון: כשיש רוב, לא צריך שכל.
רוני בר-און: אני הייתי מוותר על ההערה הזו.
זהבה גלאון: אלה היו שיקולים לא ענייניים.
זהבה גלאון: גדעון סער רוצה להעביר חוק של גילה גמליאל ולעשות פטור מחובת הנחה, ופה מדובר בשיקולים לא ענייניים.
זהבה גלאון: ז.
זהבה גלאון: קביעת ועדה לדיון בהצעת חוק שוויון לאנשים עם מוגבלות (תיקון- נגישות לשירותי תחבורה ציבורית- קיצור מועדי הודעה לצורך קבלת שירות) התשס"ה-2005, של חה"כ מגלי והבה (פ/3077)
רוני בר-און: נשמעו הצעות להעביר את הנושא לוועדת העבודה, הרווחה והבריאות או לוועדת הכלכלה.
רוני בר-און: יו"ר ועדת העבודה, הרווחה והבריאות מבקש להעביר את זה אליו ומצורף לזה מכתבו.
רוני בר-און: אני יכול לומר לכם מה הוא כותב גם מבלי לקרוא את המכתב.
רוני בר-און: הוא יגיד, שכל העניינים של מוגבלויות נדונים אצלו בוועדה, לרבות הצעת חוק שלי.
רוני בר-און: אני חושב שזה המקום הראוי.
רוני בר-און: ה צ ב ע ה בעד- 9 נגד- אין נמנע- איו הצעת החוק תעבור לוועדת העבודה והרווחה.
רוני בר-און: קביעת ועדה לדיון בהצעה לסדר יום בנושא: "האיומים וגילויי האלימות כלפי אישי ציבור", של חבר הכנסת יעקב מרגי, שאול יהלום, ואסל טאהא, עבד אלמאלאכ דהאמשה ויורי שטרן.
רוני בר-און: נשמעו הצעות להעביר את זה לוועדת חוקה או לוועדת הפנים.
רוני בר-און: זו עוסקת בענייני חקיקה וזו עוסקת בענייני משטרה.
גדעון סער: לדעתי זה עניין שבו מערכת המשפט צריכה לדון.
גדעון סער: זה נראה לי נושא שמתאים יותר לוועדת החוקה.
גדעון סער: גם קיימנו דיון בנושא הזה בוועדת החוקה.
רוני בר-און: יכול להיות שאתה צודק, אבל אם נעביר את זה לוועדת חוקה זאת אומרת שלא נקיים את הדיון על כך בחצי השנה הקרובה.
רוני בר-און: אני גם לא בטוח שהם מדברים על נושא של משפט.
ענבל גבריאלי: הם מדברים על שלבים קודמים, על התמודדות של המשטרה עם זה.
צבי הנדל: אני מצטרף לדעתו של גדעון.
צבי הנדל: בדרך כלל בנושאים הקשורים למשטרה דנים בוועדת הפנים, אבל זו סוגיה עוד מקדמית.
צבי הנדל: רוצים למנות צוות מיוחד במשרד המשפטים וכו'.
רוני בר-און: מי בעד להעביר את הצעת החוק לוועדת חוקה?
רוני בר-און: ה צ ב ע ה בעד- 9 נגד- אין נמנעים- אין הצעת החוק תעבור לוועדת חוקה.
רוני בר-און: ט.
רוני בר-און: שונות- בקשת חה"כ אחמד טיבי להעברת הצעת חוק צער בעלי חיים מוועדת הכלכלה לוועדת החינוך
רוני בר-און: חבר הכנסת אחמד טיבי כותב לי דחוף, שהוא מבקש להשאיר את הצעת החוק צער בעלי חיים (הגנה על בעלי חיים) (פ/665), להכנה לקריאה ראשונה בוועדת החינוך ולא בוועדת הכלכלה, כפי שביקשנו קודם.
רוני בר-און: הדבר נעשה בהסכמה עם שתי הוועדות והדיון בוועדת החינוך נקבע ליום שני הקרוב.
רוני בר-און: בשני באוגוסט החלטנו להעביר את זה לוועדת הכלכלה, ולא קרה הרבה מאז.
רוני בר-און: אתה מבקש להעביר את זה לוועדת חינוך ואמנון כהן מסכים ומלי פולישוק-בלוך כבר קבעה דיון בנושא.
רוני בר-און: אנחנו נצביע על זה.
רוני בר-און: ה צ ב ע ה בעד- 9 נגד- אין נמנעים- אין
אתי בן יוסף: צריך להודיע על כך במליאה.
רוני בר-און: אנחנו נתחיל בדיון בבקשת חה"כ שאול יהלום להקדמת הדיון בהצעת חוק מימון מפלגות (תיקון-תשלום חובות המפלגה לאחת התפלגות), התשס"ה-2005, פ/3308 לפני הקריאה הטרומית.
רוני בר-און: אני מבין שזה נגזרת מענייני דיומא.
שאול יהלום: מאחר ועברו שנתיים מיום הבחירות, מלבלבים הפילוגים.
שאול יהלום: עד שנתיים מיום הבחירות לפילוגים אין משמעות כספית.
שאול יהלום: אלה שמתפלגים אינם יכולים לקבל תקציב למימון מפלגות, ולכן שנתיים אין התפלגויות.
שאול יהלום: כאשר מסתיימות השנתיים האלה, מתחילים לבלובי ההתפלגויות.
שאול יהלום: לכן, הדחיפות הגדולה.
שאול יהלום: זה יכול להופיע עכשיו אחרי 27 בפברואר במספר מפלגות.
שאול יהלום: אנחנו מבקשים שאם סיעה מתפלגת ומאושר הפילוג, הרי שהיא צריכה לשאת בחלקה היחסי בחובות.
אחמד טיבי: אתה מדבר על סיעה או על התפלגות בתוך המפלגה עצמה?
שאול יהלום: התפלגות של סיעה אחת.
שאול יהלום: לגבי סעיף 2 יש ויכוח עם האוצר לגבי העלות.
שאול יהלום: סעיף 2 מדבר על תקופת הביניים, מי יקבל את מימון המפלגות.
שאול יהלום: זה ייעשה רק בתיאום עם הקואליציה.
רוני בר-און: למשרד המשפטים אין עמדה.
רוני בר-און: האוצר מתנגד לזה כיוון שיש לכך עלות תקציבית.
זהבה גלאון: מהי העלות התקציבית?
גדעון סער: איזו עלות תקציבית יש לכך?
רוני בר-און: אני קורא את עמדת משרד האוצר.
רוני בר-און: האם יש כאן נציג ממשרד האוצר?
חיים פרננדס: אני ממשרד האוצר, אבל אני לא מטפל בנושא הזה.
רוני בר-און: כיוון שלא ברור לאף אחד איזו עלות תקציבית יש לכך, אתם משוחררים מההודעה.
ארבל אסטרחן: ההצעה אומרת שאם החלק שהתפלג לא הקים מפלגה, ולפי המצב היום הוא לא יקבל מימון, אוצר המדינה יעביר את החלק שהוא היה משתתף בחובות לסיעה שממנה הוא התפלג.
רוני בר-און: את זה אנו נתקן בדיון.
רוני בר-און: אנחנו לא ניתן לזה שבעקבות התפלגות של סיעות, אוצר המדינה גם ישלם חובות של מפלגות ושל סיעות.
גדעון סער: זה מקל על תשלום החובות.
גדעון סער: מרגע שהסיעה מתפלגת, כושר ההחזר יורד והוא עדיין צריך להחזיר את החובות.
רוני בר-און: אבל ארבל אמרה לך שאם החלק הפורש אינו מקים מפלגה ואינו מקבל מימון מפלגות, הממשלה היא זו שצריכה לחלק את החלק היחסי.
שאול יהלום: אמרתי שהסעיף הזה ייעשה בתיאום עם הקואליציה.
רוני בר-און: ה צ ב ע ה בעד- 18 נגד- אין נמנעים- אין ההצעה התקבלה פה אחד.
רוני בר-און: אנחנו מאחלים לכם הצלחה.
רוני בר-און: פניית יושב-ראש ועדת הכלכלה בדבר חריגה מגדר נושא הצעת חוק המדיניות הכלכלית לשנת הכספים 2005 (תיקוני חקיקה), התשס"ה-2005, בעת הדיון בסעיפים 39-40 מתוך פרק ט' העוסק בתקשורת שעניינו, כפי שאני קורא מתוך המכתב של חבר הכנסת אמנון כהן, כך: במהלך הדיון בסעיפים האלה הציע חבר הכנסת דניאל בנלולו לתקן את הצעת החוק האמורה כך שבמסגרתו יתוקן גם סעיף 35 לחוק העיקרי שעניינו הארכת זיכיון לשידורי רדיו.
רוני בר-און: נציגת משרד המשפטים בדיון, עורכת-דין נוגה רובינשטיין, טענה כנציגת הממשלה כי יש בתיקון המוצע משום חריגה מגדר הנושא של הצעת החוק לפי סעיף 120א לתקנון הכנסת.
רוני בר-און: יצוין – כותב לי חבר הכנסת אמנון כהן, יושב-ראש הוועדה – כי הצעת החוק אינה כוללת הצעה לתיקון הסעיף האמור ואין בה התייחסות לעניין המוסדר באותו סעיף, והוא מבקש מאיתנו בהתאם לסמכותנו בסעיף 120א לתקנון הכנסת שנחליט אם אכן יש בגדר העניין נושא חדש, שאז יצטרכו להביא את החוק מחדש לקריאה ראשונה.
רוני בר-און: אם נחליט שאין בזה נושא חדש, תוכל להמשיך ועדת הכלכלה לדון גם בדרישה שהעלה חבר הכנסת בנלולו ולסיים את מלאכתה עד גמירא.
רוני בר-און: לפני פתיחת הדיון, אני מבקש לומר שיש לי העונג והכבוד לארח כאן לראשונה חבר ותיק שלי, איש יקר, ודאי כולכם מכירים אותו, אבי בלשניקוב, המנכ"ל החדש של משרד התקשורת.
רוני בר-און: אני באופן אישי, וכנראה גם מרבית החברים כאן, שמחים על המינוי הזה, ומאחלים לך הצלחה גדולה בתפקידך.
רוני בר-און: אנחנו בטוחים שתעשה אותו כמיטב היכולת שלך, שכולנו הורגלנו בה, בשירותך הציבורי.
רוני בר-און: בהצלחה גדולה, אבי.
רוני בר-און: למה חה"כ אמנון כהן לא הגיע?
אתי בנדלר: הוא ייפה את כוחי לייצג אותו.
רוני בר-און: יו"ר ועדת הכלכלה ייוצג פה בצורה הראויה וההולמת ביותר על ידי היועצת המשפטית.
רוני בר-און: מי טוען לנושא חדש?
נוגה רובינשטיין: אנחנו.
נוגה רובינשטיין: עמדת משרדי הממשלה הרלוונטיים, משרד האוצר, משרד התקשורת ומשרד המשפטים, הוא שהנושא במהותו נושא חדש.
נוגה רובינשטיין: חה"כ בנלולו ביקש להוסיף סעיף שמהותו הארכה ב-8 שנים של זיכיון לתחנות הרדיו האזוריות, במסגרת פרק התקשורת בחוק ההסדרים, שעיקרו הוא הסדרה של שידורי הרדיו הדיגיטלי, שהם שידורים בטכנולוגיה אחרת עם הסדרה שונה לחלוטין.
נוגה רובינשטיין: נושא חדש, הוא נושא שלא הועבר במסגרת הצעת החוק המקורית, לא נכתב ברשומות והופיע רק לפני קריאה שנייה ושלישית.
נוגה רובינשטיין: מכל בחינה משפטית ועניינים, הנושא הוא נושא חדש.
נוגה רובינשטיין: חשוב שסוג ההטבה המתבקשת כאן, הטבה של הארכה ל-8 שנים, שהיא הטבה ספציפית לגופים מסוימים, תפורסם ותעבור 3קריאות כמו כל נושא אחר שמוסדר, עם נתינת אפשרות לציבור להביע את דעתו, לתמוך או להתנגד.
נוגה רובינשטיין: מדובר כאן בהטבה ספציפית לגופים ספציפיים.
נוגה רובינשטיין: זו הטבה מאוד מהותית, וזאת אחרי שניתנו בעבר הארכות לתחנות הספציפיות האלה.
נוגה רובינשטיין: אנחנו לא מכירים שום מקרה שהארכה של זיכיון או רשיון נעשתה במסגרת החקיקה לפני הקריאה השנייה והשלישית.
נוגה רובינשטיין: לפני שלוש שנים, ב-15 במרץ 2002, הוועדה הזו החליטה שהארכת הזיכיון לערוץ 2 בשנתיים היא נושא חדש, ולכן יש מקום להביא את הנושא בשלוש קריאות.
נוגה רובינשטיין: לפי הפסיקה של בג"צ ולפי מלומדים משפטיים, הנושא שלפנינו מתאפיין בכך שאין לו זיקה עניינית לנושא שמתבקש על ידי הממשלה להסדרה, שהוא הרדיו הדיגיטלי.
נוגה רובינשטיין: גם במובן הזה אין מקום לאפשר את הוספת הסעיף הזה לקראת הקריאה השנייה והשלישית, כאשר במהלך שבוע הבא הנושא עומד להסתיים.
נוגה רובינשטיין: מהטעמים האלה אני מבקשת לקבוע כי הנושא שהוא נושא חדש.
נוגה רובינשטיין: אני רוצה להביא ציטוט אחד מספרו של פרופסור אמנון רובינשטיין שאומר: "האיסור על העלאת נושא חדש בשלב הדיון בוועדה נועד למנוע מצב, שבו יוכרעו בדרך זה ויוגשו לאישור סופי עניינים שלא הציבור ולא מליאת הכנסת יכולים לתת עליהם את הדעת, משום שלא הוזכרו בהצעת החוק כפי שפורסמה לקראת הקריאה הראשונה ולא נדונו בעת הקריאה הראשונה במליאת הכנסת".
נוגה רובינשטיין: ההטבה היא מהותית ביותר, ולא תינתן אפשרות לשום גורם רלוונטי להישמע.
רוני בר-און: ראוי שבדיונים מהסוג הזה שחצי מהם שיפוטיים, יצוטטו הדברים האלה.
רוני בר-און: קיבלתי הודעה טלפונית שאומרת, כי הממונה על אגף התקציבים מוסר, כי הארכת הזיכיון לרדיו האזורי, היא, לטעמם ולדעת האוצר, נושא חדש.
רוני בר-און: כיוון שכך הם מתנגדים שהעניין יידון כפי שביקש חבר הכנסת בנלולו בוועדת הכלכלה.
1028: הנושא של הרדיו הדיגיטלי הולך להיכנס בעקבות חוק ההסדרים, וכולנו מברכים על כך.
1028: מהניסיון שלי, כאשר רוצים להכניס נושא חדש וזה אמור לפגוע במשהו שהוא ישן, ישנה בעיה.
1028: כיום יש רדיו אנלוגי שקיבל הארכה של עוד 4 שנים, ללא קשר לנושא של רדיו דיגיטלי.
רוני בר-און: ממתי נקבעה הארכה ל-4 שנים?
1028: עוד שנתיים וחצי מסתיימים כל הזיכיונות.
גדעון סער: מתי ייכנס הדיגיטלי לתוקף?
קריאה: בשנת 2008.
ענבל גבריאלי: הדיגיטלי ייכנס לפני שנת 2008, בהדרגה.
1028: אנחנו לא מחפשים הטבה כלשהי, אלא פיצוי לאותם אנשים שמפעילים את הרדיו האנלוגי היום.
1028: מדובר ב-2,000 משפחות שעלולות להיפגע מכך שמחר בבוקר לא יאריכו את הזיכיון.
רוני בר-און: ממתי אתה מבקש את הארכה?
רוני בר-און: האם אתה מבקש את הארכה מהיום או ממועד הסיום?
1028: מהיום.
רוני בר-און: זאת אומרת, 5 שנים וחצי.
נוגה רובינשטיין: זה לא הנוסח.
רוני בר-און: את עכשיו יש לך את הנוסח.
רוני בר-און: אם זה לא יוכר כנושא חדש ויועבר לוועדה, אז הרווחת שנתיים וחצי מהשמונה.
1028: אני רוצה לומר, כי זה לא נושא חדש.
1028: בחוק ההסדרים אנו דנים בסעיף 34 וקופצים לסעיף 36, כאשר סעיף 35, שאינו נכלל בחוק, קשור לפיצוי עבור הארכה.
1028: לכן, אני מבקש לכלול את הסעיף הזה בחוק ההסדרים.
1028: בוועדה אנו נדון במספר השנים, 5 שנים, 6 שנים, שנה או שנתיים.
1028: קודם כל, נפריד את מה שאנו נדון בו בוועדה, לבין השאלה אם זה נושא חדש או לא.
1028: בוועדה נדון בשאלה, בכמה נפצה אותם.
רוני בר-און: גברת רובינשטיין, האם אתם נלחמים כרגע רק על העיקרון, או במידה והמספר יהיה שונה אתם לא תכריזו על כך כנושא חדש?
רוני בר-און: חה"כ בנלולו אומר, כי בסופו של היום זה יכול להיות מסחר.
רוני בר-און: אני לא אוהב לקיים מסחר על עקרונות.
רוני בר-און: אם אתם נלחמים על העקרונות, תגידי לי שגם אם מבקשים להוסיף חצי שנה זה נקרא נושא חדש.
רוני בר-און: אם את רוצה להיות פרקטית, את יכולה לומר שאם הוא לא יגיד 8 שנים אלא 6,את מוותרת על טענת נושא חדש.
רוני בר-און: תחשבי על זה.
אבי בלשניקוב: אין ספק, שישנה תמימות דעים בין כל משרדי הממשלה, שבעקבות הצעת החוק שהוכנסה לחוק ההסדרים בעניין הרדיו הדיגיטלי, מן הראוי שיהיה פיצוי לרדיו האזורי.
אבי בלשניקוב: הם מסתובבים כאן בימים האחרונים, וראוי שכל חברי הכנסת שמשוחחים איתם ידעו, שמשרדי הממשלה כולם חושבים שמגיע להם פיצוי.
אבי בלשניקוב: השאלה היא, איזה פיצוי.
אבי בלשניקוב: אנחנו חושבים שזה לא נכון לעשות את זה במסגרת חוק ההסדרים תוך כמה ימים מבלי שבדקנו את כל השלכות הרוחב, כשם שמשרד התקשורת בודק לאחרונה את כל השפעות הרוחב בעניין הארכת הזיכיון של ערוץ 10.
1028: ומה אומר על זה משרד המשפטים?
1028: האם הוא מאריך להם את הזיכיון, מפצה אותם ונותן להם הטבה של עוד כמה שנים?
אבי בלשניקוב: תשאל את משרד המשפטים.
אבי בלשניקוב: משרד התקשורת בודק כרגע את כל השפעות הרוחב שיש לעניין הארכת הזיכיון של ערוץ 10.
אבי בלשניקוב: בנשימה אחת, תוך יומיים לקבל החלטה במסגרת חוק ההסדרים להסדרת המדיניות הכלכלית להאריך את הזיכיון, זה לא נכון.
אבי בלשניקוב: אני רוצה להגיד דברים שאמרנו בוועדת הכלכלה לפני יומיים.
אבי בלשניקוב: במסגרת הפיצוי, אמרנו כי החל משנת 2006 אנחנו מודיעים שאנחנו נוריד לתחנות הרדיו האזוריות את התמלוגים במסגרת המעבר לרדיו הדיגיטלי.
1028: למה בחוק אין שום דבר שמתייחס לפיצוי שיינתן להם?
אבי בלשניקוב: ערכנו אתמול דיון ארוך במשרד המשפטים.
אבי בלשניקוב: חשבנו להכניס לחוק תיקון שאומר, ששרי האוצר והתקשורת, תוך פרק זמן מסוים שיוגדר בחוק, ייקבעו צוות שיבדוק מה יהיה הפיצוי.
אבי בלשניקוב: זה לא נכון לקבוע היום הארכה של הזיכיון.
שאול יהלום: האם הטלת המשימה הזאת על צוות בדיקה תהיה חלק מחוק ההסדרים?
אתי בנדלר: ושדי שלא.
רוני בר-און: הקונססיה הזו שאתה מדבר עליה, נעשית במסגרת הדיון בחוק ההסדרים.
רוני בר-און: שלום עליכם כתב, שלביבות בחלום זה חלום ולא לביבות.
רוני בר-און: בבוקר אתה מתעורר רעב.
רוני בר-און: מה הקונססיה שאתה יכול לתת להם בחוק ההסדרים, כדי שאנחנו נוכל לצאת מפה עם חצי הסכמה?
רוני בר-און: כמובן שכל הדברים ייחתכו בסופו של דבר בוועדת הכלכלה.
אבי בלשניקוב: שרי האוצר והתקשורת ימנו צוות שיגיש להם המלצות תוך חודשיים ימים.
נוגה רובינשטיין: אנחנו עכשיו עובדים ומגבשים פתרונות מהותיים.
נוגה רובינשטיין: זה לא משהו שהוא בשל לדיון כרגע.
נוגה רובינשטיין: הדיון כרגע הוא בנושא הארכה של 8 שנים.
נוגה רובינשטיין: שלושת המשרדים הרלוונטיים דנים בנושא באופן כזה או אחר.
נוגה רובינשטיין: כרגע זה לא משהו שבשל לדיון, ולכן אני מבקשת להתייחס להצעה שעומדת לפנינו, ההצעה להארכת הזיכיון ב-8 שנים.
אבי בלשניקוב: במידה וחה"כ בנלולו ירצה שבמהלך היום ננסה להגיע לאותו תיקון סעיף לפי ההצעה שלי, אז אנחנו נוכל לסגור את תיקון הסעיף הזה עוד היום.
אחמד טיבי: אדוני היו"ר, אתה אמרת שזה ייכנס לחוק ההסדרים.
רוני בר-און: מה שמעבר לחוק ההסדרים זה חלום.
רוני בר-און: אני רוצה לראות, האם יש איזשהו מצב שבו יש משהו שמשרד התקשורת יודע לומר לחה"כ בנלולו, שהוא מצדו יוכל להוריד את הדרישה שמשרד התקשורת מתעקש שהיא נושא חדש.
נוגה רובינשטיין: הרעיון הוא שיהיה סעיף שיסמיך שרים לבחון את השאלה של מתן פיצוי.
רוני בר-און: זה לא צריך להיכנס לחוק.
רוני בר-און: מי שצריך לשכנע את מי, זה את אותי ולא אני אותך.
רוני בר-און: הסמכות לתת לשרים לשקול מתן הטבה או פיצוי, היא סמכות ששום חוק לא צריך לדבר עליה, כי זו סמכות הטבועה בעצם תפקידו של שר.
רוני בר-און: אם יהיה כתוב שהשרים יוכלו לשקול מתן הטבה על דרך של הארכת הזיכיון, אז את נתת להם משהו שקושר באיזשהו מקום.
רוני בר-און: זה לא אומר 8 שנים או 12 שנים.
נוגה רובינשטיין: למה להזכיר את המילים, הארכת הזיכיון?
רוני בר-און: כי על זה הוא בוכה.
חיים פרננדס: לפני שאנחנו נכנסים לסעיף המסוים הזה, אני רוצה לומר משפט כללי ולתאר כמה דברים שבהם ניסינו לתת איזשהו מענה.
חיים פרננדס: לתחנות הרדיו האזוריות יש סיכוי ויש גם סיכון מסוים.
חיים פרננדס: לכן, בתוך הצעת החוק שילבנו כמה נושאים, שיתנו מענה לתחנות הרדיו האזוריות.
חיים פרננדס: למשל, הם אלה שיהיו אחראים על התשתית הדיגיטלית.
חיים פרננדס: גם אם יהיה מכרז, הם יקבלו פטור ממכרז.
חיים פרננדס: דיברנו על כך שניתן הנחה בתמלוגים.
חיים פרננדס: דיברנו על זה שנלך לקראת בכמה כללים שמועצת הרשות השנייה קובעת.
חיים פרננדס: דיברנו על כל הנושא של דרכי ההפצה, והחלטנו לתת להם זכות קדימה בכל הנושא הזה של ההפצה.
חיים פרננדס: זה לא שבאנו והתעלמנו מההשפעה, כי ידענו הסיכוי גם יש סיכון.
חיים פרננדס: לגבי דבריו של מר בלשניקוב, בכוונתנו לשלב בתוך הצעת החוק הצעה שתסמיך את השרים לבחון את הסוגיה הזו על כל ההיבטים שלה, ואם הם ישתכנעו שצריך לתת את הפיצוי הזה, הם יתנו את הפיצוי הזה.
רוני בר-און: כדי לחסוך את ההצבעה הזו, אני מבקש שבין הדברים שישקלו השרים כדרך להטבה, יהיה הארכה של הזיכיון, בלי הגדרה של תקופה או חיוב.
רוני בר-און: בלשכותיהם הסגורות, הם יכולים לשקול זאת ולא לקבל את זה.
רוני בר-און: נגה, האם אתם מוכנים להוסיף את זה?
נוגה רובינשטיין: האם אתה שואל לגבי המילים הספציפיות, הארכת זיכיון?
רוני בר-און: שייכנסו לתוך מערכת השיקולים של השרים.
נוגה רובינשטיין: השרים יכולים לשקול הכל, אבל אני מבקשת שהמילים, הארכת הזיכיון, לא יהיו.
רוני בר-און: ואני מבקש שהן כן יהיו.
רוני בר-און: כל אחד מטעמיו הוא.
רוני בר-און: אני יודע שהם יכולים לשקול הכל.
רוני בר-און: כמו שפירטתם סוגי הטבה אחרי אפשריים, אני מבקש שתכניסו גם את הארכת הזיכיון לפירוט.
רוני בר-און: יישבו שרת התקשורת ושר האוצר, ויחליטו שהם לא נותנים הארכת זיכיון.
רוני בר-און: לא אמרתי שהם מחויבים להאריך זיכיון, אלא שהם מחויבים לשקול זאת.
גדעון סער: אם השאלה שעומדת לפנינו תהיה, האם להכיר בזה כנושא חדש או לא, אני אתמוך בהכרה בנושא הזה כנושא חדש, לא רק כי זו עמדת הממשלה, אלא כי אנחנו מדברים פה אגב נושא אחר בהטבה מרחיקת לכת לגורמים פרטיים.
גדעון סער: אי אפשר לעשות את זה מבחינת האחריות שמוטלת עלינו.
גדעון סער: צריך להיזהר מכך שהנושא הזה לא יסכן את הרפורמה בעניין של הרדיו הדיגיטלי, שהיא רפורמה מובהקת לטובת הציבור.
גדעון סער: אנחנו לא יודעים אם בכלל ייפגע הרדיו האזורי, כי נאמר כי לא ברור מתי ייכנס הרדיו הדיגיטלי.
גדעון סער: ברגע זה אנחנו יודעים שהזיכיון של הרדיו האזורי מסתיים בעוד שנתיים וחצי, ואיננו יודעים בדיוק באיזו נקודת זמן.
גדעון סער: אותה טובת הנאה שמוקנית לו מכח הדין, מסתיימת בעוד שנתיים וחצי.
רוני בר-און: אבל היא יכולה להיות מכורסמת אם הרדיו הדיגיטלי נכנס בעוד חצי שנה.
גדעון סער: לכן, השאלה היא מתי ייכנס הרדיו הדיגיטלי, ומה יהיה הכרסום.
גדעון סער: אין מחלוקת שאם ייפגע הרדיו האזורי, כפי שכנראה יקרה, צריך לפצות אותו.
גדעון סער: צריך להבין שמעבר לתקופה שניתנה לו כזיכיון, אין לו זכות מוקנית.
גדעון סער: אנחנו לא יכולים להקנות לו זכות מוקנית ל-8 שנים או ל-5 שנים וחצי.
1028: אפשר לדון בנושא הזה בוועדת הכלכלה.
גדעון סער: שלא כפי שאמר חה"כ בנלולו, זה אל הולך לקרות מחר בבוקר.
גדעון סער: בדברים האלה בדרך כלל יש איזשהו זמן היערכות.
גדעון סער: אני לא מציע בדרך הזו לחלק משאבי ציבור.
גדעון סער: התדרים הם משאבי ציבור.
גדעון סער: זה דבר מוגבל, דבר ששווה כסף.
גדעון סער: אם מדובר בפיצוי נאות על פגיעה, כולנו נתמוך בכך.
גדעון סער: היתה כאן נכונות מצד נציגי האוצר והתקשורת, שזה יהיה במסגרת חוק ההסדרים.
גדעון סער: אני חושב שזה ראוי להיות במסגרת חוק ההסדרים, כי גם המעבר לרדיו דיגיטלי נעשה במסגרת חוק ההסדרים.
שאול יהלום: אבל לא היתה נכונות.
גדעון סער: היתה פה נכונות חד משמעית, למעט בנקודה אחת, שבה יו"ר הוועדה ביקש מנציגת משרד המשטים לומר אותה.
גדעון סער: אני חושב שהיא עשתה דבר נכון, כאשר היא לא באה ואמרה כי זה גם בנושא של הארכת הזיכיון, כי הארכת הזיכיון היא לא דבר שהוא זכות מוקנית של הזכיין מעבר לתקופת הזיכיון.
גדעון סער: לכן, אם נלך רחוק מדי מעבר לרצון הטבעי לפצות במידה ותהיה פגיעה, אנחנו נפגע בציבור.
גדעון סער: זה יביא למשיכת העניין של הרדיו הדיגיטלי, וזו פגיעה מובהקת באינטרס של הציבור.
גדעון סער: אני מציע, שנפעיל שיקול דעת נכון בעניין הזה.
גדעון סער: אנחנו לא יכולים להיכנס לפרטי פרטים כפי שעושה ועדת הכלכלה, אבל אנחנו יכולים לבוא ולומר לוועדת הכלכלה כי אנחנו ראינו בזה נושא חדש, אבל אנחנו בהחלט חושבים שנושא הפיצוי צריך להופיע במגרת חוק ההסדרים.
רוני בר-און: אני הייתי רוצה לפרט את הדיון פה.
גדעון סער: אני לא חושב שכדאי להיכנס לסוג הפיצוי, כי ועדת הכלכלה תעשה את זה.
שאול יהלום: ברור שהשתנו התנאים של הרדיו האזורי.
שאול יהלום: אפשר לומר שהעתידנים אמרו לו כי בעוד מספר שנים ייכנס הרדיו הדיגיטלי, אבל כאשר משתנים תנאים הפיצוי הוא דבר סביר, גם אם צריך לתת הארכה.
שאול יהלום: אני לא יודע אם צריך להאריך ב-8 שנים.
שאול יהלום: נניח שאנו מדברים על הארכה בשנה.
שאול יהלום: היו דברים מעולם בערוצי הטלוויזיה.
שאול יהלום: הרעיון הוא, שלא יצטרכו עוד חוק.
שאול יהלום: אני תומך בהצעת היו"ר.
שאול יהלום: ייתכן והארכת הפיצוי תהיה של אפס או של חצי שנה, אבל אם אותו הצוות יחליט על הארכה או על תמלוגים, זה דורש שינוי חוק.
שאול יהלום: נניח שאם הצוות יקבע את הפיצוי תוך חודש ימים, לא יידרש שינוי חוק ויסמיכו את השרים לקבוע.
רוני בר-און: גדעון, זה נכון שתדרים זה משאב ציבורי, אבל כל רשימת סוגי הפיצוי שמנתה פה הגברת רובינשטיין, זה גם סוג של משאבים ציבוריים.
רוני בר-און: הממשלה לא מפצה זקן פרטי ממשאב פרטי.
גדעון סער: אבל אני לא מציע שכרגע נקבע זאת.
גדעון סער: כשאתה נותן פיצוי כספי, אתה נותן פיצוי כספי.
גדעון סער: כאשר אתה נותן הארכת זיכיון, אתה פוגע במתמודדים אחרים.